

**Gradonačelnik**

KLASA: 612-08/15-01/01

URBROJ: 2186/18-01/1-15-2

Ludbreg, 17. prosinca 2015. godine

**JAVNI POZIV**

**ZA DOSTAVU NEOBVEZUJUĆIH PROGRAMA/ PROJEKATA ZA SUFINANCIRANJE ADAPTACIJE PRIVATNOG SMJEŠTAJA FIZIČKIH OSOBA U SVRHU PROŠIRENJA TURISTIČKIH SMJEŠTAJNIH KAPACITETA U PRIVATNOM SEKTORU**

l.

Predmet ovog javnog poziva je prikupljanje neobvezujućih programa/projekata za sufinanciranje adaptacije privatnog smještaja u svrhu proširenja turističkih smještajnih kapaciteta u privatnom sektoru. Javni poziv se raspisuje u sklopu Pripreme i provedbe integriranih razvojnih programa temeljenih na obnovi kulturne baštine, raspisanog od strane Ministarstva regionalnog razvoja i fondova Europske unije.

II.

Moguće je ostvariti sufinanciranje ulaganja u adaptaciju građevinskih objekata u iznosu do 85% ukupno prihvatljivih troškova ulaganja.

Objekti prihvatljivi za sufinanciranje u sklopu ovog Poziva su:

* objekti za čiju rekonstrukciju (adaptaciju ili prenamjenu iz objekta druge namjene ili bez namjene u object u domaćinstvu) nije potrebno ishoditi građevinsku dozvolu ili
* objekti za koje je ishođena građevinska dozvola prema važećim zakonskim propisima.

III.

Adaptirani objekti odnosno prostorije primarno bi se koristile za pružanje usluga privatnog smještaja u turizmu kao sobe u domaćinstvu, sukladno Pravilniku o razvrstavanju i kategorizaciji objekata u kojima se pružaju ugostiteljske usluge u domaćinstvu (Narodne novine broj 88/07, 58/08 I 45/09).

IV.

Radi ostvarivanja mogućnosti sufinanciranja iz točke II. ovog Poziva iz fondova Ministarstva regionalnog razvoja i fondova Europske unije, potencijalni korisnik i Grad Ludbreg sklopit će partnerski odnos.

V.

Poslovna podrška fizičkim osobama zainteresiranim za pružanje usluga iznajmljivanja smještaja pružit će se u sklopu Centra za razvoj poduzetništva Ludbreg d.o.o.

VI.

Programom je predviđena dodjela bespovratnih sredstava za provedbu adaptacije stambenih objekata u svrhu proširenja smještajnih kapaciteta u privatnom sektoru, s ciljem povećanja broja turističkih dolazaka i noćenja na području Grada Ludbrega.

VII.

Prijaviti se mogu fizičke osobe sa stalnim boravištem u Republici Hrvatskoj koje posjeduju nekretninu na području Grada Ludbrega.

VIII.

Uz prijavni obrazac sa svim kontakt podacima u kojem navodite svu obaveznu dokumentaciju koju prilažete, obavezno je priložiti i kopiju osobne iskaznice prijavitelja.

Prijavni obrazac mora biti potpisan od strane prijavitelja.

Svaki prijavitelj je odgovoran za potpunost i točnost vlastite prijave. Prijavni obrazac je osmišljen kako bi se prikupile osnovne informacije potrebne za procjenu zadovoljavanja uvjeta Programa.

IX.

Rok za dostavu prijava u skladu s ovim javnim pozivom je 31. prosinac 2015. godine. Prijave se dostavljaju na adresu:

Grad Ludbreg

Odsjek za društvene djelatnosti i opće poslove

Trg Svetog Trojstva 14

42230 Ludbreg

Ili na webmail adresu: stancin.erina@ludbreg.hr

Napomena: Prijavni obrazac nalazi se u prilogu ovog Poziva